Yang di-Pertuan Agong

Yang di-Pertuan Agong er den malayiske tittelen til statssjefen i valgmonarkiet Malaysia, vanligvis oversatt til konge.Tittelen Yang di-Pertuan Agong er til norsk også oversatt som «han som er blitt herre», jf. «På tur for norsk næringsliv», Aftenposten, 8. mars 2010, oppdatert 12. oktober 2011. Tittelen ble innført da Malayaføderasjonen ble selvstendig i 1957 og en ny grunnlov gjorde landet til et konstitusjonelt monarki med en valgt konge som tjenestegjør i en periode på fem år. Ordningen ble opprettholdt da den utvidede forbundsstaten Malaysia ble til i 1963.

Grunnloven av 1957 nedfeller i del 4, kapittel 1, funksjonen og fullmaktene til Yang di-Pertuan Agong.Constitution of Malaysia 1957, Commonwealth Legal Information Institute. Kongen velges av og blant herskerne i de av Malaysias delstater som er monarkier, det vil si sultanatene Johor, Kedah, Kelantan, Pahang, Perak, Selangor og Terengganu, rajadømmet Perlis og Negeri Sembilan, der herskeren har tittelen Yang di-Pertuan Besar. Herskerne i disse statene utgjør, sammen med delstatsoverhodene (Yang di-Pertua Negeri) i de fire andre statene, Herskerkonferansen (Majlis Raja-Raja). Herskerkonferansen foretar valget av Yang di-Pertuan Agong, men uten deltagelse av Yang di-Pertua Negeri.The Rulers of Malaysia, bd. 16 i The Encyclopedia of Malaysia, Archipelago Press, 2011, s. 169.

 Liste over Yang di-Pertuan Agong av Malaysia 
 Nr. Navn <br/ >(født–død) Bilde Regjeringstid Representerer delstaten fra til 1  Tuanku Abdul Rahman(1895–1960)  80px  31. august 1957  1. april 1960  Negeri Sembilan 2  Sultan Hisamuddin Alam Shah(1898–1960)  80px  14. april 1960  1. september 1960  Selangor 3  Tuanku Syed Putra(1920–2000)  80px  21. september 1960  20. september 1965  Perlis 4  Sultan Ismail Nasiruddin Shah(1907–1979)  80px  21. september 1965  20. september 1970  Terengganu 5  Sultan Abdul Halim Mu'adzam Shah(1927–2017)  80px  21. september 1970  20. september 1975  Kedah 6  Sultan Yahya Petra(1917–1979)  80px  21. september 1975  29. mars 1979  Kelantan 7  Sultan Ahmad Shah(1930–2019)  80px  26. april 1979  25. april 1984  Pahang 8  Sultan Iskandar(1932–2010)   26. april 1984  25. april 1989  Johor 9  Sultan Azlan Muhibbuddin Shah(1928–2014)  80px  26. april 1989  25. april 1994  Perak 10  Tuanku Ja’afar(1922–2008)  80px  26. april 1994  25. april 1999  Negeri Sembilan 11  Sultan Salahuddin Abdul Aziz Shah(1926–2001)  80px  26. april 1999  21. november 2001  Selangor 12  Tuanku Syed Sirajuddin(1943–)  80px  13. desember 2001  12. desember 2006  Perlis 13  Sultan Mizan Zainal Abidin(1962–)  80px  13. desember 2006  12. desember 2011  Terengganu 14  Sultan Abdul Halim Mu’adzam Shah(1927–2017)  80px  13. desember 2011  12. desember 2016  Kedah 15  Sultan Muhammad V(1969–)  80px  13. desember 2016  6. januar 2019  Kelantan 16  Sultan Abdullah av Pahang(1959–)  80px  31. januar 2019  31. januar 2024  Pahang 17  Sultan Ibrahim Iskandar av Johor(1958–)  80px  31. januar 2024  sittende  Johor

Referanser

Kilder


Kategori:Malaysia
Kategori:Titler
Malaysia